Diari Oficial de la Generalitat Valenciana


Sumari del DOGV 8428, del 21-11-2018 (2018/10651)

Informació pública de la relació de béns i drets afectats pel projecte d'expropiació, per taxació conjunta, dels terrenys necessaris per a l'alineació d'un vial situat entre el carrer de Cartagena i l'avinguda de Barcelona de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10731


Data del document
:   06-11-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la relació de béns i drets afectats pel projecte d'expropiació, per taxació conjunta, dels terrenys necessaris per a l'alineació d'un vial situat entre el carrer de Cartagena i l'avinguda de Barcelona de Castelló de la Plana. [2018/10993]  
La Junta de Govern Local de l'Ajuntament de Castelló de la Plana, en la sessió celebrada en data 2 de novembre de 2018, va adoptar l'acord següent:  
Vist l'expedient que s'està tramitant per a l'aprovació del projecte d'expropiació, per taxació conjunta, dels terrenys necessaris per a dur a terme l'alineació d'un vial en projecte, situat entre el carrer de Cartagena i l'avinguda de Barcelona de Castelló de la Plana, i els següents,  
  
  
Antecedents  
1. El planejament vigent té previst un carrer de nova creació entre el carrer de Cartagena i l'avinguda de Barcelona.  
2. Per a dur a terme l'alineació d'aquest vial, mitjançant un Decret del sisé tinent d'Alcaldia i delegat de l'Àrea de Drets i Serveis de data 10 d'octubre de 2017, es va acordar contractar amb la mercantil Unomil Arquitectos, SL, el servei d'assistència tècnica per a la redacció del Projecte d'expropiació per a l'obtenció d'una zona destinada a vial púbic que recau en el sud-oest de la plaça de Donoso Cortés, paral·lela al carrer de Cartagena.  
3. La mercantil esmentada ha presentat el projecte d'expropiació datat al novembre de 2017, que inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Es troba en l'expedient el document comptable RC número 0379.7.9411879.497 emès pel director de l'Òrgan de Gestió Pressupostària i Comptabilitat en data 6 de juny de 2018, que acredita l'existència de crèdit per a dur a terme aquesta expropiació, per un import de 59.680,30 ?.  
5. La tècnica d'administració general del negociat administratiu de Planejament i Gestió Urbanística va emetre, en data 1 d'agost de 2018, un informe favorable al procediment que s'ha de seguir i a la declaració de la necessitat d'ocupació i utilitat pública o interès social de l'expropiació.  
6. En data 7 d'agost de 2018, la Intervenció General Municipal emet un informe de fiscalització prèvia limitada favorable a l'aprovació d'aquest expedient.  
  
Tenint en compte que:  
I. S'apliquen les Normes urbanístiques transitòries d'urgència per al municipi de Castelló de la Plana, aprovades per l'Acord del Consell de data 27 de febrer de 2015, fins a l'aprovació d'un nou pla que substituïsca l'anul·lat. Ambdós documents contemplen el vial els terrenys del qual són objecte d'aquesta expropiació.  
II. La legislació aplicable és la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, la Llei d'expropiació forçosa, de 16 de desembre de 1954, i el seu reglament, aprovat pel Decret de 26 d'abril de 1957.  
III. Del que disposa l'article 103 de la LOTUP, es desprèn que l'Administració podrà expropiar els terrenys dotacionals previstos en els plans.  
IV. L'article 9 i següents de la Llei d'expropiació forçosa, de 16 de desembre de 1954 (d'ara en avant LEF) en què s'estableix que per a procedir a l'expropiació forçosa serà indispensable la declaració prèvia d'utilitat pública o interès social, així com la necessitat d'ocupació dels béns o adquisició de drets que siguen estrictament indispensables per al fi de l'expropiació. El planejament vigent, és a dir, les Normes urbanístiques transitòries d'urgència per al municipi de Castelló de la Plana, contemplen l'alineació d'aquest vial, i queda així declarada la utilitat pública o interès social de l'expropiació.  
  
V. L'article 15 de la LEF estableix que, declarada la utilitat pública o l'interès social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per al fi de l'expropiació.  
VI. De l'article 106 de la LOTUP es desprèn que, quan s'aplique el procediment de taxació conjunta, l'administració expropidora formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements que cal considerar d'acord amb la legislació de valoracions.  
c) Fulls de preu just individualitzats de cada finca, en els quals es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VII. L'article esmentat estableix que el projecte d'expropiació amb els documents assenyalats serà exposat al públic pel termini d'un mes perquè els qui puguen resultar interessats formulen les observacions i reclamacions que estimen convenients. La informació pública s'efectuarà per mitjà de la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als qui apareguen com a titulars de béns o drets en l'expedient, per mitjà del trasllat literal del corresponent full d'apreuament i de la proposta de fixació dels criteris de valoració.  
  
VIII. De l'article 127.1.d de la Llei reguladora de les bases de règim local es desprèn que corresponen, a la Junta de Govern Local, les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de la tècnica d'administració general del negociat administratiu de Planejament i Gestió Urbanística d'1 d'agost de 2018 i l'informe favorable de fiscalització prèvia limitada, de data 7 d'agost de 2018, i atès que hi ha consignació pressupostària per a fer front a aquesta despesa en virtut del document comptable 4717.8.8960002.473 emès pel director de l'Òrgan de Gestió Pressupostària i Comptabilitat el 6 de juny de 2018, a proposta del regidor delegat de Drets i Serveis, s'acorda:  
  
  
1. Determinar el procediment de taxació conjunta per a l'expropiació dels terrenys necessaris per a dur a terme l'alineació d'un vial en projecte, situat entre el carrer de Cartagena i l'avinguda de Barcelona de Castelló de la Plana, i declarar la necessitat d'ocupació d'aquests terrenys.  
2. Exposar al públic, pel termini d'un mes, el projecte d'expropiació juntament amb la relació de propietaris, béns i drets afectats que es detalla a continuació, a fi que, per part dels interessats, es puguen formular les al·legacions i observacions que tinguen per convenient respecte del projecte d'expropiació, essencialment amb vista a la titularitat o valoració dels seus drets.  
  
Finca número 1  
Titular: Comunitat de Propietaris (propietat horitzontal).  
Situació de la finca: c. Cartagena, número 3.  
Finca cadastral: 2310824YK5321S.  
Finca registral: -  
Superfície cadastral: 226 m².  
Superfície registral: -  
Superfície que s'ha d'expropiar: 3,06 m².  
Límits: nord, Comunitat de Propietaris Carrer de Cartagena, 1; sud, parcel·la 2 projecte expropiació; est, carrer nou obertura, i oest, finca de què se segrega  
Altres drets: no se'n coneixen.  
  
Finca número 2  
Titular: Comunitat de Propietaris (propietat horitzontal).  
Situació de la finca: c/ Cartagena, número 5.  
Finca cadastral: 2310823YK5321S.  
Finca registral: -  
Superfície cadastral: 237 m².  
Superfície registral: -  
Superfície que s'ha d'expropiar: 9,27 m².  
Límits: nord: Comunitat de Propietaris Carrer Cartagena, 3; sud, parcel·la 3, projecte expropiació; est, carrer nou obertura, i oest, finca de què se segrega.  
Altres drets: no se'n coneixen.  
  
Finca número 3  
Titular: Comunitat de Propietaris (propietat horitzontal).  
Situació de la finca: c/ Cartagena, número 7.  
Finca cadastral: 2310822YK5321S.  
Finca registral: -  
Superfície cadastral: 226 m².  
Superfície registral: -  
Superfície que s'ha d'expropiar: 14,36 m².  
Límits: nord, comunitat de propietaris carrer Cartagena, 5; sud, parcel·la 4, projecte expropiació; est, carrer nou obertura, i oest, finca de què se segrega.  
Altres drets: no se'n coneixen.  
  
Finca número 4  
Titular: Castebor, SL.  
Situació de la finca: c. Cartagena, número 9.  
Finca cadastral: 2310821YK5321S.  
Finca registral: 16333.  
Superfície cadastral: 318 m².  
Superfície registral: 319 m².  
Superfície que s'ha d'expropiar: 27,82 m².  
Límits: nord: Comunitat de Propietaris Carrer Cartagena, 7; sud, parcel·la 5 projecte expropiació; est, carrer nou obertura, i oest, finca de què se segrega.  
Altres drets: hipoteca a favor de Banco de Valencia, SA, transmesa a Sociedad de Gestión de Activos, procedents de reestructuració bancaria, SA (SAREB).  
  
Finca número 5  
Titular: Sociedad Inmobiliaria Carcagente 42.  
Situació de la finca: c. Cartagena, número 11.  
Finca cadastral: 2310820YK5321S.  
Finca registral: 7304.  
Superfície cadastral: 263 m².  
Superfície registral: 265 m².  
Superfície que s'ha d'expropiar: 20,57 m².  
Límits: nord, parcel·la 4 projecte expropiació; sud, parcel·la 6, projecte expropiació; est, carrer nou obertura, i oest, finca de què se segrega.  
Altres drets: hipoteca a favor d'Arturo Sáez Perello.  
  
Finca número 6  
Titular: Sociedad Inmobiliaria Carcagente 42.  
Situació de la finca: c. Cartagena, número 13.  
Finca cadastral: 2310819YK5321S.  
Finca registral: 7396.  
Superfície cadastral: 214 m².  
Superfície registral: 216 m².  
Superfície que s'ha d'expropiar: 18,30 m².  
Límits: nord, parcel·la 5 projecte expropiació, sud, parcel·la 7, projecte expropiació; est, carrer nou obertura, i oest, finca de què se segrega.  
Altres drets: hipoteca a favor d'Arturo Sáez Perelló.  
  
Finca número 7  
Titular: Sociedad Inmobiliaria Carcagente 42.  
Situació de la finca: c. Cartagena, número 15.  
Finca cadastral: 2310818YK5321S.  
Finca registral: 3292.  
Superfície cadastral: 197 m².  
Superfície registral: 190 m².  
Superfície que s'ha d'expropiar: 3,60 m².  
Límits: nord, parcel·la 6 projecte expropiació; sud, resta de la finca de què se segrega; est, carrer nou obertura, i oest, finca de què se segrega.  
Altres drets: hipoteca a favor d'Arturo Sáez Perelló  
3) Traslladar aquest acord als titulars de drets inscrits en el Registre de la Propietat junt amb el corresponent full d'apreuament i la proposta de fixació dels criteris de valoració.  
4) Notificar l'inici del procediment al Registre de la Propietat i sol·licitar la certificació de domini i càrregues de les finques afectades i la pràctica dels assentaments que corresponguen.  
La qual cosa es fa pública a fi que, durant el termini d'un mes comptador des de l'endemà de la publicació d'aquest anunci, pugueu aportar les dades oportunes per a rectificar possibles errors en la vostra descripció o oposar-vos, per raons de fons o forma, a la necessitat d'ocupació. Així mateix, i en el mateix termini d'un mes, podreu formular les al·legacions i observacions que considereu convenients respecte del projecte d'expropiació, essencialment amb vista a la titularitat o valoració dels vostres drets. Aquest projecte d'expropiació podrà consultar-se a la Secció de Desenvolupament Urbanístic d'aquest Ajuntament, c/ Enmig, número 82, 4t pis (edifici Quatre Cantons), de dilluns a divendres, de 09.00 a 14.00 hores.  
Finalment i dins del mateix termini es demana als interessats que:  
a) Aporten escriptures o títols de propietat i rebuts de contribució.  
  
b) Indiquen si el referit immoble està lliure de càrregues i gravàmens.  
c) Indiquen si hi ha ocupants o inquilins, de quina data és el contracte d'arrendament, les dades d'arrendatari i l'import de l'arrendament.  
  
Castelló de la Plana, 6 de novembre de 2018.- El regidor delegat de l'Àrea de Drets i Serveis: Rafael Simó Sancho.